S-5990/2021

Mál þetta, sem dómtekið var 16. febrúar sl., er höfðað með ákæru, útgefinni af lögreglustjóranum á höfuðborgarsvæðinu 21. desember 2021, á hendur H-kk-þgf Þ-kk-þgf H-kk-þgf, kt. 000000- 0000, [ ---], Reykjavík, fyrir eftirtalin umferðar-, fíkniefna- og hegningarlagabrot, meðþvíað hafa:

1. Fimmtudaginn 5. nóvember 2020 í verslun Bauhaus, Lambhagavegi, Reykjavík, stolið skrúfbitasetti og vinnuhönskum, samtals að verðmæti kr. 3090.

Telst brot þetta varða við 1. mgr. 244. gr. almennra hegningarlaga nr. 19/1940.

2. Föstudaginn 6. nóvember 2020 á bifreiðastæði við Kringluna í Reykjavík haft í vörslum sínum 3,40 gaf amfetamíni, sem lögreglumenn fundu við öryggisleit á ákærða.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

3. Miðvikudaginn 11. nóvember 2020 ekið bifreiðinni [ ---] svipur ökurétti, undir áhrifum áfengis og óhæfur til að stjórna henni örugglega vegna áhrifa slævandi lyfja (í blóði mældist vínandamagn 0,94 ‰, demoxepam 1530 ng/ml, desmetýlklórdíazepoxíð 1240 ng/ml, klórdíazepoxíð 2880 ng/ml og nordíazepam 950 ng/ml) um Skeifuna í Reykjavík, við Grensásveg, þar sem lögregla stöðvaði aksturinn.

Telst brot þetta varða við 1., sbr. 2. mgr. 48. gr., 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Laugardaginn 14. nóvember 2020 ekið bifreiðinni [ ---] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 135 ng/ml, demoxepam 1540 ng/ml, desmetýlklórdíazepoxíð 810 ng/ml, klórdíazepoxíð 1080 ng/ml og nordíazepam 860 ng/ml) um Ármúla í Reykjavík, við Grensásveg, þar sem lögregla stöðvaði aksturinn.

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

5. Þriðjudaginn 24. nóvember 2020 ekið bifreiðinni [ ---] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 95 ng/ml, demoxepam 710 ng/ml, desmetýlklórdíazepoxíð 360 ng/ml, klórdíazepoxíð 880 ng/ml og nordíazepam 820 ng/ml) austur Bústaðaveg í Reykjavík, við Grillhúsið, þar sem lögregla stöðvaði aksturinn.

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

6. Miðvikudaginn 9. desember 2020 ekið bifreiðinni [ ---] sviptur ökurétti, undir áhrifum áfengis og óhæfur til að stjórna henni örugglega vegna áhrifa slævandi lyfja (í blóði mældist vínandamagn 0,76 ‰, díazepam 470 ng/ml, nordíazepam 920 ng/ml og temazepam 32 ng/ml) norður Háaleitisbraut í Reykjavík, við hús nr. 127, þar sem lögregla stöðvaði aksturinn.

Telst brot þetta varða við 1., sbr. 2. mgr. 48. gr., 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

7. Laugardaginn 12. desember 2020 ekið bifreiðinni [ ---] sviptur ökurétti austur Háaleitisbraut í Reykjavík, við hús nr. 59.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

8. Miðvikudaginn 10. mars 2021 í verslun Nettó, Fiskislóð 3, Reykjavík, stolið matvöru, samtals að verðmæti kr. 2024.

Telst brot þetta varða við 1. mgr. 244. gr. almennra hegningarlaga nr. 19/1940.

9. Fimmtudaginn 11. mars 2021 ekið bifreiðinni [ ---] sviptur ökurétti austur Hringbraut í Reykjavík, til móts við N1.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

10. Fimmtudaginn 28. október 2021 ekið bifreiðinni [ ---] sviptur ökurétti austur Miklubraut í Reykjavík, við Kringlumýrarbraut.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

11. Föstudaginn 5. nóvember 2021 ekið bifreiðinni [ ---] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 290 ng/ml, díazepam 380 ng/ml, klórdíazepoxíð 1130 ng/ml og nordíazepam 360 ng/ml) um Skyggnisbraut í Reykjavík, við hús nr. 20, þar sem lögregla hafði afskipti af ákærða.

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þ ess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019. Krafist er upptöku á 3,40 gaf amfetamíni, sem hald var lagt á, samkvæmt 6. mgr. 5. gr. laganr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Ákærði hefur játað skýlaust fyrir dómi þá háttsemi sem honum er gefin að sök samkvæmt ákæru. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur og greinir í ákæru. Ákærði krefst vægustu refsingar sem lög leyfa. Verjandi ákærða krefst þess að ákærða verði aðeins gerð sektarrefsing þar sem ekki sé að finna heimild fyrir ítrekunaráhrifum, með vísan til 71. gr. almennra hegningarlaga nr. 19/1940, vegna umferðarlagabrota í umferðarlögum nr. 77/2019. Þá er krafist hæfilegrar þóknunar til handa verjanda.

Ákærði er fæddur í október 1968. Samkvæmt framlögðu sakavottorði, dagsettu 15. desember 2021, á ákærði töluverðan sakaferil að baki sem nær aftur til ársins 1989. Frá því ári hefur ákærði hlotið 27 refsidóma, aðallega fyrir að aka sviptur ökurétti og undir áhrifum áfengis og eða ávana- og fíkniefna en einnig fyrir auðgunarbrot. Þannig var ákærði með dómi Héraðsdóms Reykjavíkur 3. júní 2015 dæmdur til að sæta fangelsi í 4 mánuði fyrir að aka í sjöunda sinn sviptur ökurétti, innan ítrekunartíma í skilningi 71. gr. laga nr. 19/1940. Þá gekkst ákærði undir sektarrefsingu með lögreglustjórasátt 21. júní 2018 fyrir þjófnaðarbrot. Nú síðast var ákærði með dómi Héraðsdóms Vesturlands 6. apríl 2020 dæmdur til að sæta fangelsi í 5 mánuði fyrir aðakasviptur ökurétti.

Við ákvörðunar refsingar nú verður litið til þess að ákærði játaði brot sín greiðlega fyrir dómi og er það honum til refsilækkunar. Til refsiþyngingar horfir sakaferill ákærða. Fastmótuð dómvenja er fyrir því að ákveðin umferðarlagabrot af sömu tegund hafi ítrekunaráhrif með stoð í 5. tölulið 1. mgr. 70. gr. almennra hegningarlaga nr. 19/1940 þannig að viðurlög þyngist frá einni viðurlagaákvörðun til annarrar til að tryggja varnaðaráhrif þeirra. Er í því sambandi tekið mið af skilyrðum 71. gr. almennra hegningarlaga nr. 19/1940 fyrir ítrekunaráhrifum brota. Um þessi sjónarmið vísast meðal annars til dóma Landsréttar í málum nr. 832/2019 og 3/2020. Verður með vísan til framangreinds og sakaferils ákærða litið svo á að ákærði sé nú í níund asinn eftir að hann varð fullra 18 ára, sbr. 1. mgr. 71. gr. laga nr. 19/1940, og innan ítrekunartíma, fundinn sekur um að aka sviptur ökurétti. Þá er ákærði einnig fundinn sekur um þjófnað, vörslur fíkniefna og fyrirað aka margsinnis undir áhrifum áfengis og eðaslævandilyfjaog eða ávana- fíkniefna. Við ákvörðun refsingar verður einnig litið til 255. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, sakaferils ákærða, dómvenju og 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 24 mánuði. Með vísan til sakaferils ákærða og dómvenju þykja ekki efni til að skilorðsbinda refsinguna.

Með vísan til lagaákvæða í ákæru er áréttuð ævilöng svipting ökuréttar ákærða.

Með vísan til lagaákvæða í ákæru eru gerð upptæk til ríkissjóðs 3,40 grömm af amfetamíni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 223.200 krónur, að meðtöldum virðisaukaskatti, og 700.997 krónur í annan sakarkostnað.

Af hálfu ákæruvaldsins flutti málið J-kk-nf K-kk-nf saksóknarfulltrúi fyrir Á-kk-þf B-kk-þf S-kk-þf aðstoðarsaksóknara.

S-kk-nf Ö-kk-nf C-kk-nf, aðstoðarmaður dómara, kveður upp dóminn.

DÓMSORÐ:

Ákærði, H-kk-nf Þ-kk-nf H-kk-nf, sæti fangelsi í 24 mánuði.

Áréttuð er ævilöng svipting ökuréttar ákærða.

Upptæk eru gerð til ríkissjóðs 3,40 grömmaf amfetamíni.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 223.200 krónur og 700.997 krónur í annan sakarkostnað.

S-kk-nf Ö-kk-nf C-kk-nf